মধ্যম জন্ম হারের দেশ হিসাবে ভারতের জনসংখ্যা ২০৬০ সালে ১শ কোটি ৭০ লাখে পৌছাবে। গড় আয়ুর হিসাব দিতে গিয়ে জাতিসংঘ জানিয়েছে, ২০০৫-২০১০ সালে উচ্চ জন্ম হারের দেশগুলোর মানুষের গড় আয়ু ছিল ৫৬ বছর, ২০৪৫-২০৫০ সালে তা বেড়ে ৬৯ বছর এবং ২০৯৫-২১০০ সালে ৭৭ হবে। মধ্যম জন্ম হারের দেশগুলোর মানুষের গড় আয়ু ২০০৫-২০১০ সালে ছিল ৬৮ বছর, ২০৪৫-২০৫০-এ হবে ৭৭ বছর এবং ২০৯৫-২১০০ সালে হবে ৮২ বছর। নিম্নমুখী জন্ম হারের দেশগুলোর মানুষের গড় আয়ু ২০০৫-২০১০ সালে ছিল ৭৪ বছর, ২০৪৫-২০৫০ সালে ৮০ বছর এবং ২০৯৫-২১০০ সালে হবে ৮৬ বছর। বর্তমানে নিম্ন জন্ম হারের দেশগুলোর ১১ শতাংশ মানুষের বয়স ৬৫ বছর বা তারও বেশি এবং ৩৪ শতাংশের বয়স ২৫-এর মধ্যে। ২০৫০ সালে এ দেশগুলোর ২৬ শতাংশের বয়স হবে ৬৫ বা তারও বেশি এবং ২৪ শতাংশের বয়স হবে ২৫-এর মধ্যে। ২১০০ সালে এই ২৫-এর সংখ্যা ২৭ শতাংশ এবং ৬৫ বা তারও বেশির সংখ্যা ২৮ শতাংশ বৃদ্ধি পাবে। ২০১০ সালে উচ্চ জন্ম হারের দেশগুলোর মোট জনসংখ্যার ৬২ শতাংশের বয়স ছিল ২৫-এর মধ্যে। ২০৫০ সালে তা কমে ৪৮ শতাংশ এবং ২১০০ সালে ৩৫ শতাশং হবে। ২০১০-এ ৬৫ বা তারও বেশি বয়সের মানুষের সংখ্যা ছিল মাত্র ৩ শতাংশ, ২০৫০ সালে তা দ্বিগুণ হবে এবং ২১০০ মাসে বেড়ে ১৬ শতাংশ হবে।